Ευρωπαϊκή Αστρονομική Εταιρεία

Η Ευρωπαϊκή Αστρονομική Εταιρεία (European Astronomical Society: EAS) είναι μια επιστημονική εταιρεία, που ιδρύθηκε το 1990 βάσει του Ελβετικού Αστικού Κώδικα, ως ένωση με σκοπό να συμβάλλει και προωθεί την πρόοδο της αστρονομίας στην Ευρώπη και να ασχολείται με αστρονομικά θέματα σε ευρωπαϊκό επίπεδο. Μέλη της είναι επαγγελματίες αστρονόμοι. Όλοι οι Ευρωπαίοι αστρονόμοι μπορούν να είναι μέλη ανεξάρτητα από τον τομέα εργασίας ή τη χώρα εργασίας ή καταγωγής τους. Η Εταιρεία προσφέρει ένα φόρουμ συζήτησης για όλες τις πτυχές της επιστημονικής ανάπτυξης της αστρονομίας στην Ευρώπη και είναι ο οργανισμός που εκπροσωπεί τα συμφέροντα των αστρονόμων σε  ευρωπαϊκό επίπεδο. 

 Πρόεδροι 
Ο Πρόεδρος της Ευρωπαϊκής Αστρονομικής Εταιρείας προεδρεύει του Διοικητικού Συμβουλίου της  και έρχεται σε επαφή με αντίστοιχες επιστημονικές εταιρείες σε διάφορες χώρες του κόσμου καθώς και με τη Διεθνή Αστρονομική Ένωση, εξ ονόματος της EAS. Το πρώτο άτομο που κατείχε τον τίτλο του Προέδρου της Ευρωπαϊκής Αστρονομικής Εταιρείας ήταν ο Lodewijk Woltjer, μια θέση που κατείχε από την ίδρυσή της  έως το 1994. Η θητεία έχει διάρκεια τεσσάρων ετών, όπως και οι άλλες θέσεις  του Διοικητικού Συμβουλίου της Εταιρείας και η εναλλαγή θέσεων γίνεται μετά τη Γενική Συνέλευση της EAS, η οποία λαμβάνει χώρα στο ετήσιο συνέδριό της. Η πρώτη ελληνική παρουσία στο Διοικητικό Συμβούλιο είναι αυτή της αστρονόμου Δρ. Μαίρης Κοντιζά, η οποία το 2010 έγινε η πρώτη γυναίκα Αντιπρόεδρος της EAS, θέση που διατήρησε μέχρι το 2014. Ο Thierry Courvoisier  είναι ο μόνος Πρόεδρος μέχρι σήμερα που επανεκλέχθηκε και για δεύτερη θητεία.  

Τρέχων Πρόεδρος είναι ο καθηγητής Roger Davies (Πανεπιστήμιο Οξφόρδης, Ηνωμένο Βασίλειο), ο οποίος εξελέγη για την περίοδο 2017-2021.
 #  Εικόνα  Ονομα  Έναρξη Τέλος Σημειώσεις  Αναφορά  01 116x116εσ Lodewijk Woltjer  1990  21 Αυγούστου 1993    02  Paul Murdin  21 Αυγούστου 1993  5 Ιουλίου 1997      03 109x109εσ Jean-Paul Zahn   5 Ιουλίου 1997  2001     04  Harvey Raymond Butcher  2001  2006     05  Joachim Krautter  2006  2010     06  Thierry Courvoisier   2010  2017     07 100x100εσ Roger Davies  2017  2021    

 Βραβεία 
Η Ευρωπαϊκή Αστρονομική Εταιρεία απονέμει τα ακόλουθα βραβεία: 
 Ετος Ίδρύσεως  Βραβείο  Σκοπός της απονομής  Σημειώσεις  2008  Βραβείο Tycho Brahe  Βράβευση ως αναγνώριση της ανάπτυξης ή χρήσης ευρωπαϊκών οργάνων ή για σημαντικές ανακαλύψεις που βασίζονται σε μεγάλο βαθμό σε τέτοια μέσα. Ονομάστηκε προς τιμήν του επιδραστικού Δανού αστρονόμου του 16ου αιώνα, Tycho Brahe .  2010  Διάλεξη Lodewijk Woltjer  Για να τιμήσει  αστρονόμους εξαιρετικής επιστημονικής επίδοσης.  Ονομάστηκε προς τιμήν του πρώτου Προέδρου της Ευρωπαϊκής Αστρονομικής Εταιρείας, Lodewijk Woltjer .  2013  Βραβεία MERAC το  Θεωρητική Αστροφυσική  Βραβεύει τον καλύτερο νέο ερευνητή (σε μονά έτη) και την καλύτερη διδακτορική διατριβή (σε ζυγά έτη). Παρατηρητική Αστροφυσική  Νέες Τεχνολογίες (Όργανα / Υπολογιστές)  2020  Βραβείο Fritz Zwicky για την Αστροφυσική και την Κοσμολογία  Απονέμεται σε όσους έχουν παρουσιάσει θεμελιώδη και εξαιρετικά αποτελέσματα που σχετίζονται με την αστροφυσική ή/και την κοσμολογία. Βραβεύεται ανά διετία εκ μέρους του Fritz Zwicky Foundation. 

 Βιβλιογραφικές Αναφορές 

 Εξωτερικοί σύνδεσμοι 


Κατηγορία:Αστρονομικές οργανώσεις
Κατηγορία:Αστρονομικές Εταιρείες